Задругата (роман)

„Задругата“ е български роман от писателя Добри Божилов, издаден през 2019 година в София. През 2018 г. книгата на номинирана за издаване в конкурса за исторически роман на издателство "Лексикон", заедно с още 4 други книги (от общо 22 участници). Тя е лично препоръчана на издателя от един от членовете на журито - известната писателка Здравка Евтимова, която без да знае кой е авторът и какво е заглавието (конкурсът е анонимен) предвижда, че ще е много успешна. Издадена е през м.март 2019 и се превръща в един от бестселърите на годината. В класацията на верига-книжарници "Хеликон" завършва на 2-ро място по продажби сред българската художествена литература. В допитване до професионалната общност (работещите в книжарниците), книгата е поставена на 3-то място като най-добра книга на годината. Пред нея са само две преводни книги („Където пеят раците“ от Дилия Оуенс и „Татуировчикът от Аушвиц“ от Хедър Морис), което я превръща в най-добрата българска книга издадена през 2019 г.

Сюжет
Творбата разказва за тайна българска организация, създадена от цар Иван Шишман в последните години на Втората Българска държава, чиято цел е да бди и закриля народа по време на наближаващото турско робство. Тя има за цел и да съхрани старите български познания, документи, държавна традиция и бойни умения, и когато дойде времето - да пробуда народа, за да отхвърли чуждото господство. Романът има няколко сюжетни линии, и представлява историческо четиво със силен приключенски елемент. Литературният публицист Силвия Недкова споделя, че със "Задругата", българският приключенски роман се завръща, след 30 годишно отсъствие, последвало романите на Петър Бобев.

Сред читателските мнения са и тези, че авторът е българският "Дан Браун" или българският "Умберто Еко".

Външни препратки
Откъси:
 * Глави 1 и 2... - откъс, публикуван в Impressio.dir.bg

За книгата
 * Силвия Недкова, „Силвия Недкова за "Задругата": Българският приключенски роман се завръща“, Литературни разговори, 18.03.2019
 * Емил Георгиев, „Шифърът на Добри Божилов и Задругата на фалшивите новини“, Площад "Славейков", 24.03.2019
 * Екип на Клуб Z, "Задругата" - за тайните общества, които променят историята“, Клуб Z, 10.03.2019
 * Екип на Dir.bg, „Тайно братство пази България в "Задругата" на Добри Божилов (откъс)“, Dir.bg, 05.02.2019
 * Йоанна Гъндовска, „Задругата“ стреля от упор в историческите ни комплекси“, сп.„Жената днес“, 04.06.2019 г.

За автора
 * Писателски блог на Добри Божилов